DAUGAVPILS PILSĒTAS PAŠVALDĪBAS IESTĀDE

# “Sociālais dienests”

Reģ. Nr. 90001998587

Vienības iela 8, Daugavpils, LV - 5401

PROTOKOLS

Daugavpilī

**“Pārtikas produktu piegāde Daugavpils pilsētas pašvaldības iestādei “Sociālais dienests”, kas nepieciešami pārtikas paku sagatavošanai ārkārtējās situācijas laikā sakarā ar Covid-19 izplatību”, ID Nr. DPPISD 2020/14**

(ziņojuma Nr.2.-4.1/14)

 2020.gada 22.aprīlī Nr.2.-4.3./17

SĒDE NOTIEK: Daugavpilī, Vienības ielā 8, 16.kabinetā

SĒDE SĀKAS plkst.15:30

SĒDĒ PIEDALĀS: Daugavpils pilsētas pašvaldības iestādes “Sociālais dienests” (turpmāk – Dienests) Saimniecības sektora vadītājs **V.Loginovs**, Sociālo pakalpojumu organizēšanas un sociālā darba personām ar invaliditāti un veciem ļaudīm sektora vecākā sociālā darbiniece **L.Krasņikova,** Juridiskā sektora juriskonsulte **E.Hrapāne**, Juridiskā sektorajuriste **K.Cimoška.**

Protokolē: Juridiskā sektora juriste **K.Cimoška**.

Sēdes darba kārtība: Lēmuma pieņemšana par līguma slēgšanas tiesību piešķiršanu.

1. V.Loginovs paziņo, ka 2020.gada 22.aprīlī plkst.14:54 uz Dienesta e-pastu: socd@socd.lv saņemta SIA “LANEKSS” vēstule par to, ka SIA “LANEKSS” atsakās no līguma parakstīšanas zemsliekšņa iepirkuma 1.daļā “Bakalejas produktu piegāde” un 2.daļā “Gaļas konservu piegāde” sakarā ar to, ka SIA “LANEKSS” nespēj nodrošināt pārtikas produktu piegādi tehniskajā specifikācijā noteiktajā termiņā. Ņemot vērā uzvarētāja atteikšanos no līguma noslēgšanas ar Dienestu zemsliekšņa iepirkuma 1. un 2.daļā, iepirkumu komisijai ir jāpieņem lēmums par līguma slēgšanas tiesību piešķiršanu nākamajam pretendentam, kurš piedāvājis viszemāko cenu zemsliekšņa iepirkuma 1. un 2.daļā kā to paredz Ministru kabineta 28.02.2017. noteikumu Nr.107 “Iepirkuma procedūru un metu konkursu norises kārtība” 23.punkts.
2. Komisija konstatēja, ka zemsliekšņa iepirkuma **1.daļā “Bakalejas produktu piegāde”** nākamais pretendents, kurš piedāvā viszemāko cenu un kura piedāvājums atbilst ziņojumā minētajām prasībām ir SIA “Sanitex”.
3. Komisija nolēma piešķirt SIA “Sanitex” tiesības noslēgt ar Dienestu līgumu par pārtikas produktu piegādi zemsliekšņa iepirkuma 1.daļā “Bakalejas produktu piegāde”.

**Balsojums:**

V.Loginovs – “par”

L.Krasņikova – “par”

E.Hrapāne – “par”

K.Cimoška – “par”

**Kopā:** 4 (četras) balsis “par”, “pret” – nav, „atturas” – nav.

1. Komisija konstatēja, ka zemsliekšņa iepirkuma 2.daļā “Gaļas konservu piegāde” nākamais pretendents, kurš piedāvā viszemāko cenu ir SIA “RITAL D”, tomēr pretendents savā finanšu piedāvājumā nav norādījis sautētas cūkgaļas konservu un sautētas liellopu gaļas konservu viena iepakojuma piedāvāto svaru un viena iepakojuma cenu. Pretendents finanšu piedāvājumā ir norādījis tikai cenu par katras preces pilno apjomu un kopējo paredzamo līgumcenu daļā. Ņemot vērā to, ka finanšu piedāvājums ir aizpildīts nepilnīgi, komisija nevar objektīvi izvērtēt vai piedāvātās preces atbilst ziņojuma tehniskās specifikācijas prasībām un ir nepieciešams pieprasīt no pretendenta finanšu piedāvājuma precizējumu.
2. Komisija nolēma lūgt SIA “RITAL D” iesniegt Dienestā precizētu finanšu piedāvājumu ar attiecīgu pavadvēstuli, dokumentus iesniedzot Vienības ielā 8, Daugavpilī, līdz 2020.gada 23.aprīlim plkst.10:00 objektīva lēmuma pieņemšanai zemsliekšņa iepirkumā. Pēc precizēta finanšu piedāvājuma un pavadvēstules saņemšanas norādītajā termiņā, komisija nolēma atkārtoti sasaukt komisijas sēdi pretendenta piedāvājuma turpmākai novērtēšanai un lēmuma pieņemšanai.

**Balsojums:**

V.Loginovs – “par”

L.Krasņikova – “par”

E.Hrapāne – “par”

K.Cimoška – “par”

**Kopā:** 4 (četras) balsis “par”, “pret” – nav, „atturas” – nav.

Sēde paziņota par slēgtu plkst. 16:10

Protokols ir sastādīts uz 2 (divām) lappusēm.

Sēdes dalībnieki: V.Loginovs

 L.Krasņikova

 E.Hrapāne

 K.Cimoška

 Protokolē: K.Cimoška